CELEX: 62010CJ0220
Language: bg
Date: 2011-09-08 00:00:00
Title: Решение на Съда (осми състав) от 8 септември 2011 г. # Европейска комисия срещу Португалска република. # Неизпълнение на задължения от държава членка - Директива 91/271/ЕИО - Замърсяване и увреждане - Пречистване на градските отпадъчни води - Членове 3, 5 и 6 - Неопределяне на чувствителните зони - Липса на по-строго пречистване при заустването в чувствителни зони. # Дело C-220/10.

Решение на Съда (осми състав) от 8 септември 2011 г. — Комисия/Португалия
      (Дело C‑220/10)
      „Неизпълнение на задължения от държава членка — Директива 91/271/ЕИО — Замърсяване и увреждане — Пречистване на градските отпадъчни води — Членове 3, 5 и 6 — Неопределяне на чувствителните зони — Липса на по-строго пречистване при заустването в чувствителни зони“
      1.                     Околна среда — Пречистване на градските отпадъчни води — Директива 91/271 — Дерогации — По-слабо пречистване в по-слабо чувствителните
            зони — Условия — Извършване на проучвания, от които да е видна липсата на вреда за околната среда — Предоставяне на Комисията
            на всички относими и необходими данни (член 2 и член 6, параграф 1 и параграф 2, второ тире от Директива 91/271 на Съвета)
            (вж. точки 43 и 44)
      2.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 258 ДФЕС) (вж. точка 45)
      3.                     Околна среда — Пречистване на градските отпадъчни води — Директива 91/271 — По-строго пречистване при заустването на градски
            отпадъчни води, произлизащи от агломерации с еквивалент жители над 10 000 — Липса — Частично събиране и пречистване — Неизпълнение
            на задължения (член 3, параграф 2, член 4 и член 5, параграф 2 от Директива 91/271 на Съвета) (вж. точки 49, 50 и 52)
      Предмет 
      
         
               Неизпълнение на задължения от държава членка — Нарушение на Директива 91/271/ЕИО на Съвета от 21 май 1991 година за пречистването
                  на градските отпадъчни води (ОВ L 135, стр. 40; Специално издание на български език, 2007 г., глава 15, том 2, стр. 43) 
               
            Диспозитив 
      
         
                  1)
               
               
                  
               
               
                  	Португалската република,
               
            –        като е определила като по-слабо чувствителни зони всички крайбрежни води на остров Мадейра и всички крайбрежни води на остров
         Порту Санту,
      
      –        като е допуснала по-слабо от предвиденото в член 4 от Директива 91/271/ЕИО на Съвета от 21 май 1991 година за пречистването
         на градските отпадъчни води пречистване за зауствания в крайбрежните води на остров Мадейра на градски отпадъчни води, произлизащи
         от агломерации с еквивалент жители над 10 000, каквито са агломерациите Фуншал и Камара де Лобуш, 
      
      –        като по отношение на една агломерация от устието на река Тежу, а именно Кинта ду Конде, не е следила за наличието на канализационни
         системи за градските отпадъчни води в съответствие с член 3 от тази директива, 
      
      –        като по отношение на агломерациите Албуфейра/Армасау де Пера, Бежа, Шавеш и Визеу, и по отношение на четири агломерации, чиито
         отпадъчни води се заустват на левия бряг на устието на река Тежу, а именно Барейро/Мойта, Коройуш/Кинта да Бомба, Кинта ду
         Конде и Сейшал, не е следила за по-строго от предвиденото в член 4 от посочената директива пречистване, 
      
      не е изпълнила задълженията си по членове 3, 5 и 6 от Директива 91/271. 
      
         
                  2)
               
               
                  
               
               
                  	Осъжда Португалската република да заплати съдебните разноски.